১০ মামলায় মির্জা ফখরুলের জামিন আবেদন
রাজধানীর পল্টন থানায় ৬টি এবং রমনা থানার ৪টিসহ মোট ১০ মামলায় মূখ্য মহানগর হাকিম আদালতে জামিন আবেদন করেছেন বিএনপি মহাসচিব মির্জা ফখরুল ইসলাম আলমগীর।
গত ২৮ অক্টোবর পল্টন ও রমনা থানায় এসব মামলা করে পুলিশ।
পুলিশ কনস্টেবল পারভেজ হত্যা, গাড়ি ভাঙচুর, পুলিশকে মারপিট, অস্ত্র ছিনতাই এবং পুলিশের কাজে বাধা দেওয়াসহ নাশকতার অভিযোগে দুই থানায় এসব মামলা করা হয়।
আজ বুধবার ডেইলি স্টারকে এসব তথ্য নিশ্চিত করেন মির্জা ফখরুলের আইনজীবী জয়নুল আবেদিন মেজবাহ।
আজ পল্টন থানায় দায়েরকৃত ৬টি মামলার জামিন আবেদনের ওপরে শুনবেন মহানগর হাকিম রাজেশ চৌধুরী। অন্যদিকে রমনা থানার ৪টি মামলার ওপর জামিন আবেদন শুনবেন মহানগর হাকিম মো. শফি উদ্দিন।
এদিকে মির্জা ফখরুল গত ২৯ অক্টোবর থেকে প্রধান বিচারপতির বাসা ভাঙচুরের মামলায় গ্রেপ্তার হয়ে জেল হাজতে আটক আছেন। ওই মামলায় মূখ্য মহানগর হাকিম মহানগর দায়রা জজ এবং হাইকোর্ট তার জামিন আবেদন ইতোপূর্বে নাকচ করেছেন।

রাজধানীর পল্টন থানায় ৬টি এবং রমনা থানার ৪টিসহ মোট ১০ মামলায় মূখ্য মহানগর হাকিম আদালতে জামিন আবেদন করেছেন বিএনপি মহাসচিব মির্জা ফখরুল ইসলাম আলমগীর।